ทำตัวให้ดูน่ารัก ปรับลุคให้ดูน่ารัก
คนน่ารักคือคนที่มีจิตใจเอื้อเฟื้อต่อผู้อื่น มีความเอื้ออาทรและเป็นห่วงเป็นใยผู้ที่สมควรจะได้รับ จงมีความกรุณาและเห็นอกเห็นใจผู้อื่น ไม่ว่าจะกับเพื่อนสนิท แม่ หรือคนแปลกหน้าที่ไม่รู้จักกันเลย อย่าทำตัวเสียมารยาทหรือพูดโต้ตอบแรงๆ แม้ว่าคุณจะกำลังอารมณ์ไม่ดี คนน่ารักควรจะสนุกกับชีวิตและเป็นที่รักของผู้อื่น และคุณจะได้รับสิ่งดีๆ เหล่านี้ก็ด้วยการมีความเอื้ออาทร  ถามผู้อื่นว่าเขารู้สึกอย่างไรบ้าง สบายดีหรือไม่อย่างไร นี่ไม่ใช่แค่ว่าคุณจะมีความเอื้ออาทรกับ “เพื่อนมนุษย์” เท่านั้น ปฏิบัติเช่นเดียวกันต่อน้องหมาน้องแมวด้วย! และจะยิ่งดีใหญ่หากคุณพาสัตว์เลี้ยงออกไปข้างนอกด้วยกันเสมอๆ ผู้คนต่างพูดกันว่าเจ้าสัตว์เลี้ยงมักจะลงเอยด้วยการมีลักษณะบางอย่างที่เหมือนกับสัตว์เลี้ยงของตน และสัตว์เลี้ยงทั้งหลายมักจะน่ารักซะด้วย! คนที่เป็นที่นิยมชมชอบของผู้อื่นจะไม่สูญเสียความสนุกสนานในชีวิตหรือความหวังวัยเยาว์ไป นี่หมายความว่า โดยทั่วไปแล้วคนเหล่านี้มักจะมีทัศนคติที่ดี คิดบวกและสนุกสนานเมื่อได้อยู่ใกล้ คุณไม่จำเป็นต้องเสแสร้งไปซะหมดถ้าเกิดมีวันแย่ๆ แต่ควรตั้งเป้าว่าจะคิดบวก ร่าเริง และมองโลกแง่ดีเท่าที่จะทำได้ เพื่อให้คนรอบๆ ตัวคุณมีช่วงเวลาที่ดีไปด้วยกัน คุณคงไม่สามารถจินตนาการถึงคนน่ารักๆ ที่เอาแต่โอดครวญ ซึมเศร้า หรือคิดแต่ว่าจะมีเฉพาะเรื่องไม่ดีเกิดขึ้นตลอดเวลาใช่ไหมล่ะ   คนที่เป็นที่รักใคร่จะไม่รู้สึกแย่กับโลกรอบตัวแต่จะหวังว่าสิ่งที่ดีที่สุดกำลังจะเกิดขึ้น และยิ่งคุณหวังเช่นนั้นมันยิ่งจะเกิดขึ้น ถ้าคุณอยากจะเป็นคนคิดบวกที่มีทัศนคติดี คุณไม่ควรนินทาคนนั้นคนนี้ลับหลังไปทั่ว ควรหัดพูดถึงคนอื่นๆ ในแง่บวก ไม่เช่นนั้นสิ่งที่คุณจะได้ก็คือชื่อเสียๆ ตามมา คนที่เป็นที่รักใคร่ของผู้อื่นจะสามารถช่วยให้ผู้อื่นมองโลกในแง่ดีในช่วงเวลาที่ยากลำบาก คนน่ารักจะมีความอยากรู้อยากเห็นเกี่ยวกับชีวิตอยู่ในตัว และปรารถนาจะรู้นั่นรู้นี่ไปเสียทุกอย่าง นั่นย้อนไปถึงเมื่อเขาเป็นเด็กนั่งอยู่บนตักพ่อ ชี้นั่นชี้โน่นและถาม “นั่นอะไรคะ/ครับ” นี่คือสิ่งที่คุณควรจะรักษาไว้หากอยากจะเป็นที่รักของผู้อื่นและคงความรู้สึกตื่นเต้นกับชีวิต ตื่นตัวและตื่นเต้นอยู่เสมอ และซาบซึ้งยินดีกับสิ่งใหม่ๆ ที่โลกพร้อมจะมอบให้กับคุณ ถ้าเพื่อนคุณได้งานใหม่ ถามเขาว่าเขาทำงานอะไร ถ้าคุณเห็นข่าวน่าสนใจ อ่านซะ เพื่อจะได้ทราบว่าเกิดอะไรขึ้นบ้าง ถ้าเพื่อนคุณพูดถึงวงดนตรีที่คุณไม่เคยได้ยินมาก่อน ถามเพื่อนว่าวงนั้นเป็นไงบ้าง และจะหาทางไปคอนเสิร์ตของวงได้หรือไม่ คนน่ารักจะเป็นคนที่มีความเจ้าชู้อยู่สักหน่อย (เมื่อถึงวัยหนึ่ง) เพราะว่าคนพวกนี้เป็นคนอบอุ่นและเป็นมิตร ดังนั้นคุณควรหยอกเอิน ทำท่าทางเหมือนจะจีบอีกฝ่ายเมื่อได้พูดคุยกับเพศตรงข้าม หรือแม้แต่การทำตัวเหมือนจะ “จีบเพื่อน” นิดๆ แค่เป็นการหยอกขำๆ ทำตัวขี้เล่นและทำให้อะไรๆ เป็นเรื่องเบาๆ ไม่เครียด แต่คุณก็ไม่ควรที่จะเยอะเกินหรือทำตัวเซ็กซี่เกินที่ตั้งใจไว้  พูดจาให้อ่อนหวานกว่าที่เคยเป็น จ้องตาและเปลี่ยนไปมองที่อื่นบ้างเมื่อเริ่มรู้สึกว่าจ้องอีกฝ่ายนานเกินไป เล่นผมตัวเองบ้าง ท่าทางดังกล่าวสามารถตีความได้ว่าคุณกำลังให้ท่าอีกฝ่ายอยู่ นี่ไม่ได้หมายความว่าคุณต้องทำตัวเหมือนคนคร่ำครึหรือทำเป็นไม่รู้ประสีประสา อย่างไรก็ตาม หากคุณอยากเป็นที่รักใคร่ คุณก็ไม่ควรทำตัวเป็นคนหยาบช้าที่พูดถึงแต่เรื่องโหดร้ายป่าเถื่อนเหมือนกัน คุณควรจะเปิดตาให้กว้าง มีความอยากรู้อยากเห็น และพร้อมรับมือสิ่งหยาบโลนและหยาบคายเกินงาม คุณควรเลี่ยงการพูดสบถที่เกินพอดีหรือเลี่ยงการใช้วาจาเหมือนพวกแก๊งนักเรียนชาย ไม่เช่นนั้นคุณคงจะไม่ได้เป็นที่รักใคร่ได้นานนัก ทำตัวใสๆ ไร้เดียงสาเท่าที่ทำได้ โดยไม่ต้องถึงกับทำตัวเป็นนางฟ้าแสนวิเศษ มันไม่ง่ายนักที่จะรักษาความพอดี คุณคงไม่อยากให้ผู้คนคิดว่าคุณช่างอ่อนต่อโลกเหลือเกินจนพวกเขาพูดอะไรต่อหน้าคุณไม่ได้เลย แต่อีกแง่นึง คุณก็ไม่อยากให้พวกเขาคิดว่าคุณเป็นคนหมกมุ่นในเรื่องอย่างว่าเหมือนกัน คนน่ารักจะชอบหัวเราะ ยิ้มแย้ม และสนุกสนานอยู่เสมอ (จำตอนที่บอกให้คุณคิดบวกได้ไหม?) คุณควรเป็นคนมีอารมณ์ขันดีเยี่ยม และอย่ากลัวที่จะหัวเราะกับสิ่งที่คุณคิดว่ามันตลกขบขัน ไม่ว่ามันจะเป็นเรื่องเหลวไหลหรือเป็นเรื่องเฝือๆ ก็ตาม คุณควรจะมีรอยยิ้มบนใบหน้าเสมอ หรือให้คนได้ยินเสียงหัวเราะของคุณดังมาจากอีกฟากนึงของห้อง คนน่ารักจะมีใจที่เปิดรับเรื่องขำขัน และเป็นคนที่มักจะหัวเราะร่วนหรือเล่าเรื่องตลกอยู่บ่อยๆ  สิ่งนี้ย้อนกลับไปถึงการรักษาความเดียงสาและพฤติกรรมสนุกแบบเด็กๆ เด็กเล็กๆ จะหัวเราะอย่างไม่ขัดเขินกับอะไรก็ตามที่ตนเห็นว่าขำขัน เมื่อพวกเขาโตขึ้น เขาจะถูกทำให้ละอายที่จะหัวเราะและค่อยๆ ทำตามมาตรฐานความตลกขบขันแบบผู้ใหญ่ หากคุณอยากเป็นคนน่ารัก คุณต้องโยนความคาดหวังเหล่านั้นทิ้งหน้าต่างซะ และหัวเราะกับสิ่งที่ทำให้คุณหัวเราะจริงๆ ถ้าคุณอยากจะได้ทรงผมน่ารักๆ คุณควรเลี่ยงอะไรที่ดูมีความซับซ้อนหรือทันสมัยเกิน คุณอาจไว้ผมยาว ผมหยิก ผมสั้นหยักศก หรือบ็อบน่ารักๆ ที่ยาวเลยหูมาเล็กน้อย ถ้าคุณมีทัศนคติที่ใช่ ก็จะเลือกทรงผมให้น่ารักเองได้แน่ คุณควรลองคิดตัดหน้าม้าดูบ้าง ผมหน้าม้าสามารถช่วยให้ทรงผมเกือบทุกทรงดูน่ารักขึ้น ตราบใดที่มันรับกับใบหน้าของคุณ คุณจะปล่อยผม รวบสักครึ่งศีรษะ หรือมัดต่ำสองข้าง รวบเป็นหางม้าสูง หรือจะใช้ที่คาดผมก็ได้ คุณจะติดกิ๊บติดผมน่ารักกุ๊กกิ๊กร่วมด้วยเพื่อเพิ่มความน่ารักให้มากยิ่งขึ้น สำหรับสาวๆ ที่ต้องการแต่งหน้าเพื่อเพิ่มความน่ารัก สิ่งสำคัญคือต้องอย่าแต่งหน้าจัดไป แค่ลิปกลอสเบาๆ อายแชโดว์เล็กน้อย และมาสคาร่าอีกหน่อยก็น่าจะทำให้คุณน่ารักขึ้นได้แล้ว คุณควรแต่งหน้าให้ดูเป็นธรรมชาติ ไม่ใช่ให้ดูเหมือนคุณใช้เวลาไปหลายชั่วโมงให้ตัวเองดูเหมือนจะไปเป็นนางแบบบนรันเวย์ และถ้าปกติคุณไม่ได้เป็นคนแต่งหน้า ก็ให้เก็บลุคน่ารักง่ายๆ ของคุณไว้ ทำให้ริมฝีปากอ่อนนุ่มได้โดยทาลิปมันหรือลิปกลอสทุกๆ สองถึงสามชั่วโมง จำไว้ว่าไม่มีใครหรอกที่จะเป็นคนสะอาดเกิน ถ้าอยากเป็นที่รักใคร่ คุณต้องรักษาสภาพฟันให้ขาวเด้ง อาบน้ำทุกวัน และใช้สบู่ที่มีกลิ่นหอมเบาบาง ใช้โลชั่นบ้างเพื่อให้ผิวนุ่ม และสระผมอย่างน้อยวันเว้นวันถ้าทำได้ ล้างหน้าทุกวันทั้งเช้าและกลางคืน และรักษาความสะอาดเล็บด้วย คุณควรมีกลิ่นกายที่หอมและสดชื่นแต่อย่าให้มีกลิ่นน้ำหอมฉุนกึกหรือกลิ่นแรงเกินไป ถ้าอยากน่ารัก คุณก็ต้องแต่งตัวน่ารัก นั่นหมายความว่าคุณควรเลี่ยงเสื้อผ้าที่คับเกิน โชว์เนื้อหนังมากไป หรือเสื้อผ้าที่ดูโป๊หน่อย คุณควรใส่เสื้อผ้าสีไม่จัด เสื้อผ้าลายจุดหรือลายเรียบๆ เลือกใส่เสื้อผ้าที่พอดีและใหม่สะอาดตลอดเวลา เสื้อผ้าน่ารักๆ ได้แก่ เดรสแบบตุ๊กตา ชุดเอี๊ยมกับเสื้อกล้ามน่ารักๆ รองเท้าแตะแบบมีสายรัดส้น เสื้อสเวตเตอร์ตัวใหญ่กับเลกกิ้ง หรือเสื้อเชิ้ตปกกลัดกระดุมสีพาสเทล  คุณอาจลองใส่เสื้อยืดลายกราฟฟิครูปที่มีความเกี่่ยวข้องกับวัยเด็กของคุณ เช่น My Little Ponies วิธีนี้จะช่วยทำให้ดูมีความขัดแย้งแบบน่ารักๆ ในเวลาเดียวกัน ใช้เครื่องประดับน่ารักๆ ร่วมด้วย ถ้าอยากจะเป็นคนที่ดูน่ารัก คุณอาจเพิ่มเครื่องประดับเสริมเครื่องแต่งกายสักสองสามชิ้น คุณไม่ต้องใช้อะไรแฟนซียิ่งใหญ่ แค่ตุ้มหูเงินหรือทอง สร้อยคอใหญ่ๆ หรือแหวนที่มีอัญมณีสวยๆ ประดับก็โอเคแล้ว ใบหน้าของคุณต้องดูน่ารัก นั่นหมายความว่าคุณไม่ควรทำหน้าบึั้งตึง ดูเศร้าโศกอยู่เรื่อย หรือทำหน้าผากย่นยับมากเกินไป คุณควรทำตัวเหมือนคุณมีความสุขที่มีชีวิตอยู่และยิ้มได้ทุกวินาที สายตาของคุณควรคอยสอดส่องสิ่งต่างๆ และมีความอยากรู้อยากเห็น คุณยังสามารถกัดริมฝีปากตัวเองได้บ้างเป็นครั้งคราว เพราะมันจะทำให้คุณดูน่ารัก  เวลาคุยกับคนอื่น ต้องแน่ใจว่าคุณมองตาของอีกฝ่ายและฟังเขาอยู่ นี่เป็นการแสดงว่าคุณแคร์คนที่คุยด้วยจริงๆ ซึ่งมันเป็นอะไรที่น่ารักมากๆ ถ้าคุณอยากเป็นที่ชื่นชม คุณควรยืนตัวตรง หลังไม่ค่อม ท่าทางการเคลื่อนไหวต้องอ่อนหวานและเป็นมิตร มองตรงข้างหน้าแทนที่จะก้มหน้ามองพื้น คุณอาจขยับมือไปมาหรือขยับชายเสื้อเชิ้ตเล็กน้อย เพราะนี่แสดงให้เห็นว่าคุณกำลังตื่นเต้นอยู่ ซึ่งคนอาจมองว่าน่ารักก็ได้ อย่ากอดอก ไม่เช่นนั้นคุณจะถูกมองว่าเป็นคนปิดกั้นตัวเอง แทนที่จะถูกมองว่าเป็นคนน่ารักและเป็นคนที่เปิดรับสิ่งใดๆ ก็ตามที่โลกสามารถมอบให้คุณได้
ปฏิบัติต่อผู้อื่นด้วยความอาทร. มองโลกในแง่ดีเข้าไว้. มีความสนใจในสิ่งรอบตัว. ทำตัวเจ้าชู้สักหน่อย. รักษาความไร้เดียงสาของคุณไว้. หัวเราะ. เลือกทรงผมที่ดูน่ารัก. แต่งหน้าน่ารักๆ. รักษาอนามัยให้ดี. แต่งตัวน่ารักๆ. มีการแสดงออกทางสีหน้าที่น่ารัก. ใช้ภาษากายที่น่าชื่นชม.
https://www.wikihow.com/Be-Adorable https://www.wikihow.com/Be-Adorable
Acting Adorable Looking Adorable